open-index/open-wikipedia-markdown huggingface dataset:
แอนอเมริกันอินปารีส (ภาพยนตร์)

***แอนอเมริกันอินปารีส*** () เป็นภาพยนตร์ตลก–เพลงอเมริกันในปี ค.ศ. 1951 ที่ได้รับแรงบันดาลใจจากงานประพันธ์ดนตรีออเคสตราในปี ค.ศ. 1928 *[[แอนอเมริกันอินปารีส]]* ของจอร์จ เกิร์ชวิน กำกับโดยวินเซนเต มินเนลลี และเขียนบทโดยแอลัน เจย์ เลอร์เนอร์ นำแสดงโดยจีน เคลลี, เลสลี แครอน, ออสการ์ ลิแวนต์, ฌอร์ฌ เกทารี และนีนา ฟ็อช 

*แอนอเมริกันอินปารีส* ประสบความสำเร็จอย่างสูง ได้รับการเสนอชื่อเข้าชิงรางวัลออสการ์แปดสาขาและได้รับรางวัลหกสาขา รวมถึงสาขาภาพยนตร์ยอดเยี่ยม ในปี ค.ศ. 1993 หอสมุดรัฐสภาอเมริกันได้คัดเลือกให้เป็นภาพยนตร์ที่ต้องอนุรักษ์ในหอทะเบียนภาพยนตร์แห่งชาติเนื่องจาก "มีความสำคัญเชิงวัฒนธรรม ประวัติศาสตร์ หรือโดดเด่นทางด้านสุนทรียศาสตร์" และยังติดอันดับเก้าของภาพยนตร์เพลงที่ยอดเยี่ยมที่สุดตลอดกาล จากการจัดของสถาบันภาพยนตร์อเมริกันในปี ค.ศ. 2006

## นักแสดง
* จีน เคลลี แสดงเป็น เจอร์รี มัลลิแกน
* เลสลี แครอน แสดงเป็น ลีส บูวีเยร์
* ออสการ์ ลิแวนต์ แสดงเป็น แอดัม คุก
* ฌอร์ฌ เกทารี แสดงเป็น อ็องรี "แฮงก์" โบเร็ล
* นีนา ฟ็อช แสดงเป็น ไมโล โรเบิตส์
* ยูจีน บอร์เดน แสดงเป็น ฌอร์ฌ แมตทิว
* จอห์น เอลเดร็ดจ์ แสดงเป็น แจ็ก ยันเซิน (ไม่ได้เครดิต)
* แอนนา คิว. นิลส์สัน แสดงเป็น เคย์ ยันเซิน (ไม่ได้เครดิต)

## อ้างอิง

## แหล่งข้อมูลอื่น

* 
* 
* 
* 

หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์โดยเอ็มจีเอ็ม
หมวดหมู่:ภาพยนตร์ที่มีฉากในประเทศฝรั่งเศส
หมวดหมู่:ภาพยนตร์ที่มีฉากในปารีส
หมวดหมู่:ภาพยนตร์ที่ถ่ายทำในปารีส
หมวดหมู่:ภาพยนตร์ที่ถ่ายทำในประเทศฝรั่งเศส
หมวดหมู่:ภาพยนตร์ยอดเยี่ยม รางวัลออสการ์
หมวดหมู่:ภาพยนตร์อนุรักษ์หอทะเบียนภาพยนตร์แห่งชาติสหรัฐ
อี แด-ฮวี

**อี แด-ฮวี** (; ; เกิด 29 มกราคม พ.ศ. 2544) หรือที่รู้จักกันดีในชื่อ **แดฮวี (Daehwi)** เป็นนักร้อง, นักแต่งเพลง และพรีเซนเตอร์ชาวเกาหลีใต้ เขาเป็นสมาชิกของวงบอยกรุ๊ปเกาหลีใต้ เอบีซิกซ์ และเป็นที่รู้จักจากการเข้าร่วมการแข่งขันรายการเรียลลิตี*[[พรอดิวซ์ 101 (ฤดูกาล 2)]]* ซึ่งเขาได้คะแนนรวมอันดับที่สามและกลายเป็นสมาชิกของบอยกรุ๊ปวอนนาวัน ในขณะที่กลุ่มโปรโมตเป็นเวลาหนึ่งปีครึ่งก็ประสบทั้งวิกฤตและความสำเร็จในเชิงพาณิชย์ด้วยอัลบั้มทั้งสี่ของพวกเขาติดอันดับแกออนอัลบั้มชาร์ตของเกาหลีใต้ และซิงเกิลทั้งห้าวงอยู่ในสามอันดับแรกของแกออนดิจิทัลชาร์ตของเกาหลีใต้ เขาปล่อยเพลง "Candle" ร่วมกับพัก อู-จินซึ่งขึ้นถึงอันดับที่ 60 ในชาร์ตซิงเกิลของแกอนนซิงเกิลชาร์ต นอกเหนือจากการร้องเพลงและเขียนเพลงให้กับศิลปินต่าง ๆ แล้ว เขายังเป็นแขกรับเชิญและกลายเป็นพิธีกรประจำของรายการวาไรตี้โชว์ *[[เอ็มเคานต์ดาวน์]]* ที่ดำเนินมายาวนาน

## ผลงานเพลง

### เพลง

### โปรดิวเซอร์ / นักแต่งเพลง
เครดิตทั้งหมดดัดแปลงมาจาก Korea Music Copyright Association เว้นแต่จะระบุไว้เป็นอย่างอื่น

## ผลงานการแสดง

### รายการเรียลลิตี

### ละครโทรทัศน์

### รายการโทรทัศน์

### พิธีกร

### รายการวิทยุ

### มิวสิกวิดีโอ

## รางวัลและการเสนอชื่อ

## หมายเหตุ

## อ้างอิง

## แหล่งข้อมูลอื่น

* 

หมวดหมู่:บุคคลที่เกิดในปี พ.ศ. 2544
หมวดหมู่:บุคคลที่ยังมีชีวิตอยู่
หมวดหมู่:ศิลปินสังกัดสวิงเอนเตอร์เทนเมนต์
หมวดหมู่:นักร้องชายชาวเกาหลีใต้
หมวดหมู่:ผู้เข้าแข่งขันพรอดิวซ์ 101
หมวดหมู่:สมาชิกของวอนนาวัน
หมวดหมู่:ศิลปินสังกัดแบรนด์นิวมิวสิก
หมวดหมู่:ศิษย์เก่าจากโรงเรียนศิลปะการแสดงโซล
หมวดหมู่:สมาชิกของเอบีซิกซ์
หมวดหมู่:ไอดอลชายชาวเกาหลีใต้
หมวดหมู่:นักร้องจากโซล
หมวดหมู่:นักแสดงชายจากโซล
วัดกล้วย (อำเภอบางกรวย)

**วัดกล้วย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านวัดชลอ ตำบลวัดชลอ อำเภอบางกรวย จังหวัดนนทบุรี มีที่ดินที่ตั้งวัดมีเนื้อที่ 22 ไร่ 2 งาน 80 ตารางวา มีคลองบางกรวยผ่านทางทิศเหนือเชื่อมต่อแม่น้ำเจ้าพระยากับคลองบางกอกน้อย

วัดกล้วยสร้างเมื่อ พ.ศ. 2326 ไม่ทราบนามประวัติผู้สร้าง คาดว่าคงได้รับพระราชทานวิสุงคามสีมาเมื่อ พ.ศ. 2356 ทางวัดได้เปิดสอนโรงเรียนพระปริยัติธรรมตั้งแต่ พ.ศ. 2521 และได้ให้ทางราชการสร้างโรงเรียนในพื้นที่วัด มีชื่อว่า โรงเรียนบางกรวย

อาคารเสนาสนะสำคัญ ได้แก่ อุโบสถ กว้าง 7.5 เมตร ยาว 13 เมตร กุฏิสงฆ์ จำนวน 7 หลัง มีทั้งอาคารไม้ทรงไทยและอาคารคอนกรีตเสริมเหล็ก หอสวดมนต์ สร้างเมื่อ พ.ศ. 2503 และศาลาการเปรียญ ปูชนียวัตถุสำคัญมีพระประธานประจำอุโบสถ ปางสมาธิ ขนาดหน้าตักกว้าง 32 นิ้ว สูง 49 นิ้ว และพระประธานประจำศาลาการเปรียญ ปางมารวิชัย ขนาดหน้าตักกว้าง 25 นิ้ว สูง 39 นิ้ว สร้างเมื่อ พ.ศ. 2549

## รายนามเจ้าอาวาส
* พระบุญรอด
* พระเปรม
* พระพ่วง
* พระมหาผัน
* พระมหาโชติ
* พระมหาธรรมนูญ
* พระมหาเสถียร
* พระอธิการสำรอง
* พระอธิการวิมล มหาวีโร
* พระมหาเจียม อุฏฐาโม พ.ศ. 2521 ถึงปัจจุบัน

## อ้างอิง

กล้วย
พัก อู-จิน

**พัก อู-จิน** (; ; เกิด 2 พฤศจิกายน พ.ศ. 2542) หรือที่รู้จักกันดีในชื่อ **วูจิน (Woojin)** เป็นแร็ปเปอร์, นักร้อง และนักแต่งเพลงชาวเกาหลีใต้ เขาเป็นสมาชิกของวงบอยกรุ๊ปเกาหลีใต้ AB6IX และอดีตสมาชิกบอยกรุ๊ป วอนนาวัน เขามีชื่อเสียงจากการได้อันดับที่หกในรายการ *[[Produce 101 (season 2)|พรอดิวซ์ 101 ซีซั่น 2]]*

## หมายเหตุ

## อ้างอิง

## แหล่งข้อมูลอื่น

หมวดหมู่:นักร้องชายชาวเกาหลีใต้
หมวดหมู่:สมาชิกของวอนนาวัน
หมวดหมู่:ผู้เข้าแข่งขันพรอดิวซ์ 101
หมวดหมู่:ศิลปินสังกัดสวิงเอนเตอร์เทนเมนต์
หมวดหมู่:ศิลปินสังกัดแบรนด์นิวมิวสิก
หมวดหมู่:แร็ปเปอร์ชายชาวเกาหลีใต้
หมวดหมู่:สมาชิกของเอบีซิกซ์
หมวดหมู่:ไอดอลชายชาวเกาหลีใต้
แพ จิน-ย็อง

**แพ จิน-ย็อง** (; ; เกิด 10 พฤษภาคม พ.ศ. 2543) เป็นนักร้องชาวเกาหลีใต้ เขาเป็นสมาชิกของวงบอยแบนด์เกาหลีใต้ CIX และเป็นอดีตสมาชิกของบอยกรุ๊ป วอนนาวัน หลังจากจบการแข่งขันเขาได้อันดับที่สิบของรายการ *[[Produce 101 (season 2)|พรอดิวซ์ 101 ซีซั่น 2]]* หลังจากการยุบวงวอนนาวัน แพ จิน-ย็องได้เดบิวต์ในวง CIX ในเดือนกรกฎาคมปี พ.ศ. 2562

## หมายเหตุ

## อ้างอิง

## แหล่งข้อมูลอื่น

หมวดหมู่:บุคคลที่เกิดในปี พ.ศ. 2543
หมวดหมู่:บุคคลที่ยังมีชีวิตอยู่
หมวดหมู่:นักร้องชายชาวเกาหลีใต้
หมวดหมู่:สมาชิกของวอนนาวัน
หมวดหมู่:ผู้เข้าแข่งขันพรอดิวซ์ 101
หมวดหมู่:ศิลปินสังกัดสวิงเอนเตอร์เทนเมนต์
หมวดหมู่:ไอดอลชายชาวเกาหลีใต้
หมวดหมู่:นักร้องจากโซล
เรียวตะ มูราตะ

**** () นักมวยสากลชาวญี่ปุ่น อดีตแชมป์โลก WBA (ซูเปอร์แชมป์) รุ่นมิดเดิลเวท อดีตนักมวยสากลสมัครเล่นทีมชาติญี่ปุ่นเหรียญทองโอลิมปิก 2012 รุ่นมิดเดิลเวท

## เกียรติประวัติ
### มวยสากลสมัครเล่น
*เหรียญทองแดง มวยสากลสมัครเล่นชายชิงแชมป์เอเชีย 2005 รุ่นมิดเดิลเวท
*เหรียญเงิน มวยสากลสมัครเล่นชายชิงแชมป์โลก 2011 รุ่นมิดเดิลเวท
*เหรียญทอง มวยสากลสมัครเล่นชายโอลิมปิกฤดูร้อน 2012 รุ่นมิดเดิลเวท
### มวยสากลอาชีพ
*แชมป์โลก WBA รุ่นมิดเดิลเวท (2560 – 2561) 
**ชิง, 22 ตุลาคม 2560 ชนะอาร์ทีดี อาสซอง ดาม จิกาม () ยก 7 ที่ สนามกีฬาแห่งชาติเรียวโงกุ, มหานครโตเกียว, ประเทศญี่ปุ่น
**ป้องกันครั้งที่ 1, 15 เมษายน 2560 ชนะทีเคโอ เอมานูเอเล บลังดามูรา () ยก 8 ที่ โยโกฮามะอารีนา, โยโกฮามะ, ประเทศญี่ปุ่น
**เสียแชมป์, 20 ตุลาคม 2561 แพ้คะแนน ร็อบ แบรนท์ () ที่ พาร์กเอ็มจีเอ็ม, แพราไดส์, สหรัฐ 
*แชมป์โลก WBA รุ่นมิดเดิลเวท (สมัยที่ 2) 
**ชิง, 12 กรกฎาคม​ 2562 ชนะทีเคโอ ร็อบ แบรนท์ () ยก 2 ที่ ศูนย์กีฬาในร่มจังหวัดโอซากะ, โอซากะ, ประเทศญี่ปุ่น
**ป้องกันครั้งที่ 1, 23 ธันวาคม 2562 ชนะทีเคโอ สตีฟ บัทเลอร์ () ยก 5 ที่ โยโกฮามะอารีนา, โยโกฮามะ, ประเทศญี่ปุ่น
***6 มกราคม 2564 WBA ได้เลื่อนตำแหน่งเป็นซูเปอร์แชมป์ ภายหลังซาอุล อัลบาเรซ แชมป์โลก WBA (ซูเปอร์แชมป์) ในรุ่นนี้ชาวเม็กซิโกสละตำแหน่ง เพื่อครองตำแหน่งแชมป์โลก WBA (ซูเปอร์แชมป์) รุ่นซูเปอร์มิดเดิลเวทเพียงรุ่นเดียว 
*แชมป์โลก WBA (ซูเปอร์แชมป์) รุ่นมิดเดิลเวท (2564 – 2565)
**เสียแชมป์, 9 เมษายน 2565 แพ้ทีเคโอ เกนนาดี โกลอฟกิน () ยก 9 ที่ไซตามะซูเปอร์อารีนา, ไซตามะ, ประเทศญี่ปุ่น 
*เ​คยชิงแชมป์​ต่อไปนี้แต​่ไม่สำเร็จ​
**ชิงแชมป์โลก WBA รุ่นมิดเดิลเวท, 20 พฤษภาคม 2560 แพ้คะแนน อาสซอง ดาม จิกาม () ที่ อาริอาเกะคอลิเซียม, มหานครโตเกียว, ประเทศญี่ปุ่น
**ชิงแชมป์โลก IBF,IBO รุ่นมิดเดิลเวท, 9 เมษายน 2565 แพ้ทีเคโอ เกนนาดี โกลอฟกิน () ยก 9 ที่ไซตามะซูเปอร์อารีนา, ไซตามะ, ประเทศญี่ปุ่น

## อ้างอิง

## แหล่งข้อมูลอื่น
* สถิติการชก boxrec.com 
* วิดีโอการชกของเรียวตะ มูราตะ 

 
หมวดหมู่:นักมวยสากลชาวญี่ปุ่น
หมวดหมู่:แชมป์โลก WBA
หมวดหมู่:บุคคลจากนาระ
หมวดหมู่:นักกีฬาโอลิมปิกทีมชาติญี่ปุ่น 
หมวดหมู่:นักกีฬาเหรียญทองโอลิมปิก 
หมวดหมู่:นักมวยสากลสมัครเล่นชาวญี่ปุ่น
ยุน จี-ซ็อง

**ยุน จี-ซ็อง** (; ; เกิด 8 มีนาคม พ.ศ. 2534) เป็นนักร้องและนักแสดงชาวเกาหลีใต้ เขามีชื่อเสียงจากการแข่งขันได้อันดับที่แปดจากรายการเรียลลิตี้ *[[Produce 101 (season 2)|พรอดิวซ์ 101 ซีซั่น 2]]* และเป็นอดีตหัวหน้าวง วอนนาวัน ของเกาหลีใต้ หลังจากวอนนาวันยุบวง ยุนก็ได้เปิดตัวในฐานะศิลปินเดี่ยวด้วยอีพีแรกชื่อว่า *Aside* เมื่อวันที่ 20 กุมภาพันธ์ พ.ศ. 2562

## อ้างอิง

## แหล่งข้อมูลอื่น

หมวดหมู่:นักร้องชายชาวเกาหลีใต้
หมวดหมู่:สมาชิกของวอนนาวัน
หมวดหมู่:ผู้เข้าแข่งขันพรอดิวซ์ 101
หมวดหมู่:ศิลปินสังกัดสวิงเอนเตอร์เทนเมนต์
หมวดหมู่:บุคคลจากว็อนจู
หมวดหมู่:ไอดอลชายชาวเกาหลีใต้
หมวดหมู่:ศิษย์เก่าจากมหาวิทยาลัยมย็องจี
หมวดหมู่:ศิษย์เก่าจากมหาวิทยาลัยทงกุก
หมวดหมู่:นักดนตรีจากจังหวัดคังว็อน ประเทศเกาหลีใต้
ละครชุดทางโทรทัศน์ในเน็ตฟลิกซ์ของมาร์เวล

**ละครชุดทางโทรทัศน์เน็ตฟลิกซ์ของมาร์เวล** () เป็นละครชุดทางโทรทัศน์อเมริกันที่เชื่อมต่อกันซึ่งสร้างขึ้นสำหรับบริการสตรีมมิ่งทางเน็ตฟลิกซ์ โดยอิงจากตัวละครที่ปรากฏในสิ่งพิมพ์ของมาร์เวลคอมิกส์ ผลิตโดยมาร์เวลเทเลวิชันและ เอบีซีสตูดิโอส์ เรื่องเหล่านี้มีเหตุการณ์อยู่ในจักรวาลภาพยนตร์มาร์เวล (MCU) และเป็นที่ทราบกันว่ามีความต่อเนื่องระหว่างภาพยนตร์แฟรนไชส์และซีรีส์ทางโทรทัศน์อื่น ๆ ด้วย โดยมาร์เวลเรียกรวมกันว่า "**Marvel Street-Level Heroes**" หรือ "**Marvel Knights**"

## ซีรีส์






## นักแสดงและตัวละครประจำ

## อ้างอิง

## แหล่งข้อมูลอื่น


หมวดหมู่:มาร์เวลสตูดิโอส์
หมวดหมู่:มาร์เวลเทเลวิชัน
หมวดหมู่:มาร์เวลคอมิกส์
หมวดหมู่:จักรวาลสมมติ
อะเบิร์ดอินไฟลต์

thumb|upright=1.5|''อะเบิร์ดอินไฟลต์ (2015)'' โดย แฮมีด นอเดรี เยกอเน

thumb|upright=1.5|''อะเบิร์ดอินไฟลต์ (2016)'' โดย แฮมีด นอเดรี เยกอเน

**อะเบิร์ดอินไฟลต์** () คือรูปแบบเรขาคณิตคล้ายนกที่วาดโดยศิลปินคณิตศาสตร์ แฮมีด นอเดรี เยกอเน เยกอเนวาดภาพนี้ด้วยการรวมกระบวนจินตภาพคอมพิวเตอร์กว่าหมื่นภาพจากฟังก์ชันตรีโกณมิติ ตัวอย่างรูปแบบเซ็ตของส่วนของเส้นตรง 500 เส้นในสมการ i=1, 2, 3, \ldots , 500 แต่ละปลายเส้นอยู่ในอันดับ i ทำให้เกิดสมการดังนี้:
:
\left(\frac{3}{2}\left(\sin\left(\frac{2\pi i}{500}+\frac{\pi}{3}\right)\right)^{7},\,\frac{1}{4}\left(\cos\left(\frac{6\pi i}{500}\right)\right)^{2}\right)

และ
:
\left(\frac{1}{5}\sin\left(\frac{6\pi i}{500}+\frac{\pi}{5}\right),\,\frac{-2}{3}\left(\sin\left(\frac{2\pi i}{500}-\frac{\pi}{3}\right)\right)^{2}\right)
.

## ดูเพิ่ม
* เรือ (ภาพวาด)

## อ้างอิง

หมวดหมู่:งานศิลปะคณิตศาสตร์
หมวดหมู่:รูปร่างและรูปทรงเรขาคณิต
หมวดหมู่:นกในศิลปะ
หมวดหมู่:งานศิลปะดิจิทัล
หมวดหมู่:งานศิลปะร่วมสมัย
หมวดหมู่:แฮมีด นอเดรี เยกอเน
เรือ (ภาพวาด)

thumb|upright=1|ตัวอย่าง ''เรือ''
**เรือ** () เป็นชุดผลงานศิลปะคณิตศาสตร์คล้ายเรือที่วาดโดยศิลปินคณิตศาสตร์ แฮมีด นอเดรี เยกอเน

ผลงานนี้ทำด้วยฟังก์ชันตรีโกณมิติ โดยใช้หนึ่งในส่วนของเส้นตรงจาก 2000 เส้นในสมการ k=1, 2, 3, \ldots , 2000 แต่ละปลายเส้นในอันดับ k ทำให้เกิดสมการดังนี้:
:
\left(\cos\left(\frac{6\pi k}{2000}\right)-i\cos\left(\frac{12\pi k}{2000}\right)\right)e^{\frac{3\pi i}{4}}

และ
:
\left(\sin\left(\frac{4\pi k}{2000}+\frac{\pi}{8}\right)+i\sin\left(\frac{2\pi k}{2000}+\frac{\pi}{3}\right)\right)e^{\frac{3\pi i}{4}}
.

## ดูเพิ่ม
* อะเบิร์ดอินไฟลต์

## อ้างอิง

หมวดหมู่:งานศิลปะคณิตศาสตร์
หมวดหมู่:รูปร่างและรูปทรงเรขาคณิต
หมวดหมู่:เรือ
หมวดหมู่:งานศิลปะดิจิทัล
หมวดหมู่:งานศิลปะร่วมสมัย
หมวดหมู่:แฮมีด นอเดรี เยกอเน
อำเภออัลอะซาริก

**อัลอะซาริก** () เป็นอำเภอของเขตผู้ว่าการอัฎฎอเลียะอ์ ประเทศเยเมน ณ พ.ศ. 2546 อำเภอนี้มีประชากร 37,295 คน

## อ้างอิง

อัลอะซาริก
อำเภอยาฟะอ์

**ยาฟะอ์** () เป็นอำเภอของเขตผู้ว่าการละฮิจญ์ ประเทศเยเมน ณ พ.ศ. 2546 อำเภอนี้มีประชากร 75,014 คน

## อ้างอิง

ยาฟะอ์
ท่าอากาศยานซเดพานาแกร์ต

**ท่าอากาศยานซเดพานาแกร์ต** (; Stepanakert Airport) หรือ **ท่าอากาศยานโฆจาลือ** (&thinsp;; Khojaly Airport) เป็นท่าอากาศยานในเมืองโฆจาลือ ราว 10 กิโลเมตรทางตะวันออกเฉียงเหนือของซเดพานาแกร์ต เมืองหลวงส่วนท้องถิ่นของรัฐปกครองตนเอง สาธารณรัฐอาร์ทซัค *[[de facto|ในทางพฤตินัย]]* หรือตั้งอยู่ในประเทศอาเซอร์ไบจาน *[[de jure|ในทางนิตินัย]]* ท่าอากาศยานตั้งอยู่ในพื้นที่พิพาทนากอร์โน-คาราบัคและอยู่ภายใต้การปกครองของสาธารณรัฐอาร์ทซัคมาตั้งแต่ปี ค.ศ. 1992 เที่ยวบินทั้งหมดที่เข้าออกท่าอากาศยานนี้ถูกยกเลิกนับตั้งแต่สงครามนากอร์โก-คาราบัคครั้งที่หนึ่งปะทุขึ้นในปี ค.ศ.1990 ในปัจจุบัน ท่าอากาศยานยังคงไม่มีการให้บริการเที่ยวบิน และไม่ปรากฏรหัสบนรายชื่อของสมาคมขนส่งทางอากาศระหว่างประเทศ

ในปี ค.ศ. 2009 รัฐบาลของสาธารณรัฐอาร์ทซัคได้เริ่มเข้าปรับปรุงสิ่งอำนวยความสะดวกในท่าอากาศยาน และมีการกำหนดให้มีเที่ยวบินพาณิชย์กลับมาให้บริการที่ท่าอากาศยานนี้อีกเป็นครั้งแรกในวันที่ 9 พฤษภาคม ค.ศ. 2011 แต่ต่อมาก็ได้เลื่อนวันเปิดให้บริการออกไปอีกจนตลอดปี 2011 ในปี ค.ศ. 2012 ผู้อำนวยการศูนย์อากาศยานของสาธารณรัฐได้ประกาศว่าท่าอากาศยานจะเปิดให้บริการในกลางปี 2012 อย่างไรก็ตาม จนถึงปัจจุบันยังคงไม่มีสายการบินพาณิชย์กลับมาเปิดให้บริการในท่าอากาศยานนี้เนื่องด้วยการข่มขู่ของรัฐบาลอาเซอร์ไบจานว่าจะยิงอากาศยานที่บินเข้ามาในน่านฟ้าดังกล่าว

## อ้างอิง

## แหล่งข้อมูลอื่น
* 
* Stepanakert Airport: How Armenians Hoodwinked Soviet Azerbaijan and Rebuilt Vital Transport Link

หมวดหมู่:ท่าอากาศยานในประเทศอาร์มีเนีย
หมวดหมู่:ท่าอากาศยานในประเทศอาเซอร์ไบจาน
หมวดหมู่:นากอร์โน-คาราบัค
หมวดหมู่:สิ่งก่อสร้างในสาธารณรัฐอาร์ทซัค
หมวดหมู่:ท่าอากาศยานที่ปิดกิจการ
การ์ปัชโช

**การ์ปัชโช** () คืออาหารที่ทำจากเนื้อสัตว์หรือเนื้อปลา (เช่น เนื้อวัว เนื้อลูกวัว เนื้อกวาง แซลมอน หรือทูน่า) แล่เป็นแผ่นบาง ๆ แล้วเสิร์ฟทั้งที่ยังดิบ (มักเป็นอาหารเรียกน้ำย่อย) ได้รับการคิดค้นขึ้นใน ค.ศ. 1950 โดยจูเซปเป ชีปรีอานี จากแฮรีส์บาร์ในเวนิสและเป็นที่นิยมในช่วงครึ่งหลังของคริสต์ศตวรรษที่ 20 ในครั้งนั้นใช้เนื้อวัวเสิร์ฟพร้อมเลมอน น้ำมันมะกอก และเห็ดทรัฟเฟิลขาวหรือเนยแข็งปาร์มีจาโนเรจจาโน ต่อมาศัพท์นี้ได้ขยายขอบเขตรวมถึงอาหารที่ทำจากเนื้อปลาหรือเนื้อสัตว์ดิบชนิดอื่น ๆ และเสิร์ฟพร้อมเลมอนหรือน้ำส้มสายชู น้ำมันมะกอก เกลือ และพริกไทยป่น

## อ้างอิง

หมวดหมู่:อาหารจากเนื้อสัตว์ดิบ
หมวดหมู่:อาหารจากปลาดิบ
หมวดหมู่:อาหารเรียกน้ำย่อย
หมวดหมู่:อาหารอิตาลี
โคกิ อิโนอูเอะ

**โคกิ อิโนอ​ูเอะ** มีชื่อจริงว่า  **ฮิโรกิ อิโนอูเอะ** () นักมวยสากลชาวญี่ปุ่น อดีตแชมป์มวยสากลประเทศญี่ปุ่นรุ่นซูเปอร์ไลท์เวท เป็นลูกพี่ลูกน้องของนาโอยะ อิโนอูเอะ

## เกียรติประวัติ
*แชมป์ประเทศญี่ปุ่นรุ่นซูเปอร์ไลท์เวท
**ชิง, 6 เมษายน 2562 ชนะคะแนน วาเลนไทน์ โฮโซกาวะ () ที่ โครากูเอ็งฮอล, มหานครโตเกียว, ประเทศญี่ปุ่น
**ป้องกันครั้งที่ 1, 1 กรกฎาคม​ 2562 ชนะทีเคโอ รีวจิ อิเกดะ () ยก 5 ที่โครากูเอ็งฮอล, มหานครโตเกียว, ประเทศญี่ปุ่น  
**เสียแชมป์, 16 กรกฎาคม 2563 แพ้ทีเคโอ ไดชิ นางาตะ () ยก 7 ที่ โครากูเอ็งฮอล, มหานครโตเกียว, ประเทศญี่ปุ่น
*แชมป์ WBO Asia Pacific รุ่นจูเนียร์เวลเตอร์เวท
**ชิง, 2 ธันวาคม 2562 ชนะน็อก เฮริซ ชาเวซ () ยก 7 ที่ โครากูเอ็งฮอล, มหานครโตเกียว, ประเทศญี่ปุ่น

## อ้างอิง

 

## แหล่งข้อมูลอื่น
*สถิติการชก boxrec.com

 
หมวดหมู่:นักมวยสากลชาวญี่ปุ่น 
หมวดหมู่:บุคคลจากซามะ
หมวดหมู่:แชมป์มวยสากลประเทศญี่ปุ่น
หมวดหมู่:แชมป์ WBO เอเชีย
ทากูมะ อิโนอูเอะ

**ทากูมะ อิโนอูเอะ** () นักมวยสากลชาวญี่ปุ่น เป็นน้องชายแท้ ๆ ของนาโอยะ อิโนอูเอะ

## เกียรติประวัติ
*แชมป์ OPBF รุ่นซูเปอร์ฟลายเวท
**ชิง (ที่ว่าง), 6 กรกฎาคม 2558 ชนะคะแนน มาร์ก แอนโธนี เจอรัลโด () ที่ โครากูเอ็งฮอล, มหานครโตเกียว, ประเทศญี่ปุ่น
**ป้องกันครั้งที่ 1, 29 ธันวาคม 2558 ชนะคะแนน เรเน ดักเกล () ที่ อาริอาเกะคอลิเซียม, มหานครโตเกียว, ประเทศญี่ปุ่น
**ป้องกันครั้งที่ 2, 8 พฤษภาคม 2559 ชนะทีเคโอ อไฟรซาล ทามโบเรซี () ยก 2 ที่ อาริ​อาเกะคอลิเซียม, มหานครโตเกียว, ประเทศญี่ปุ่น
*ชกคัดเลือกผู้ท้าชิงแชมป์โลก WBC รุ่นแบนตัมเวท
**ชิง, 11 กันยายน 2561 ชนะคะแนน มาร์ก จอห์น แยป () ที่ โครากูเอ็งฮอล, มหานครโตเกียว, ประเทศญี่ปุ่น
*แชมป์เฉพาะกาล WBC รุ่นแบนตัมเวท 
**ชิง (ที่ว่าง), 30 ธันวาคม 2561 ชนะคะแนน เพชร ซีพีเฟรชมาร์ท () ที่ ศูนย์กีฬาในร่มอเนกประสงค์เขตโอตะ, มหานครโตเกียว, ประเทศญี่ปุ่น
*แชมป์ OPBF รุ่นแบนตัมเวท
**ชิง, 14 มกราคม 2564 ชนะคะแนนโดยเทคนิค เคตะ คูริฮาระ () ยก 9 ที่ โครากูเอ็งฮอล, มหานครโตเกียว, ประเทศญี่ปุ่น
**สละแชมป์
*แชมป์ WBO Asia Pacific รุ่นจูเนียร์เฟเธอร์เวท
**ชิง (ที่ว่าง), 11 พฤศจิกายน 2564 ชนะคะแนน ชิงโงะ วาเกะ () ที่ โครากูเอ็งฮอล, มหานครโตเกียว, ประเทศญี่ปุ่น
**ป้องกันครั้งที่ 1 และชิงแชมป์ประเทศญี่ปุ่นรุ่นแบนตัมเวท , 7 มิถุนายน​ 2565 ชนะคะแนน งากูยะ คูรูฮาชิ () ที่ ไซตามะซูเปอร์อารีนา, ไซตามะ, ประเทศญี่ปุ่น
*เ​คยชิงแชมป์​ต่อไปนี้แต​่ไม่สำเร็จ
**ชิงแชมป์โลก WBC รุ่นแบนตัมเวท, 7 พฤศจิกายน​ 2562 แพ้คะแนน นอร์ดีน อูบาลี () ที่ ไซตามะซูเปอร์อารีนา, ไซตามะ, ประเทศญี่ปุ่น

## อ้างอิง

 
## แหล่งข้อมูลอื่น
*สถิติการชก boxrec.com 
*วิดีโอการชกของทากูมะ อิโนอูเอะ

 
หมวดหมู่:นักมวยสากลชาวญี่ปุ่น 
หมวดหมู่:บุคคลจากซามะ
หมวดหมู่:แชมป์มวยสากลประเทศญี่ปุ่น
หมวดหมู่:แชมป์ WBO เอเชีย 
หมวดหมู่:แชมป์ OPBF
วัดกลาง (จังหวัดแม่ฮ่องสอน)

**วัดกลาง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงใต้ อำเภอปาย จังหวัดแม่ฮ่องสอน ที่ดินตั้งวัดมีเนื้อที่ 5 ไร่ 35 ตารางวา

วัดกลางสร้างเมื่อ พ.ศ. 2335 ตามประวัติวัดแจ้งว่าสร้างเมื่อ พ.ศ. 2394 เดิมเป็นวัดร้าง ต่อมามีพระธุดงค์นามว่า สุนันทา มาจากเมืองปู ได้ธุดงค์มาถึงที่นี่ แลเห็นว่าที่เหล่านี้เป็นวัดเดิมเพราะมีสีมาปรากฏ จึงได้อธิษฐานที่จะจำพรรษาและได้ซ่อมแซมเสนาสนะพออยู่อาศัยได้ จากอีกแหล่งข้อมูลระบุว่า ชาวไทใหญ่ได้สร้างวัดขึ้นมาใหม่โดยมีการรื้อถอนและปลูกสร้างมาหลายครั้ง จนกระทั่งครั้งหลังสุดได้สร้างใหม่ในช่วงเวลาประมาณ พ.ศ. 2469 วัดได้รับพระราชทานวิสุงคามสีมาเมื่อวันที่ 10 มีนาคม พ.ศ. 2515 เขตวิสุงคามสีมากว้าง 30 เมตร ยาว 40 เมตร

วัดกลางมีเจดีย์องค์ใหญ่ ศิลปะไทใหญ่ ประดิษฐานอยู่กลางลานวัด มีเจดีย์ทรงมอญรายล้อมโดยรอบ ใต้เจดีย์ทำเป็นซุ้มประดิษฐานพระพุทธรูปประจำวัน เหนือฐานเจดีย์องค์ใหญ่ทำเป็นมณฑปยอดมงกุฎ

## อ้างอิง

กลาง
วัดสองพี่น้อง (จังหวัดปทุมธานี)

**วัดสองพี่น้อง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยาฝั่งตะวันออก ในหมู่ที่ 2 บ้านกลาง ตำบลบ้านงิ้ว อำเภอสามโคก จังหวัดปทุมธานี มีเนื้อที่ 49 ไร่ 3 งาน 

## ประวัติ
วัดสองพี่น้องสร้างขึ้นเมื่อ พ.ศ. 2410 มีเรื่องเล่าขานว่า ผู้สร้างวัดเป็นชายสองคนพี่น้องซึ่งทราบกันเพียงว่าอพยพลงมาจากภาคเหนือและอาศัยอยู่ในบริเวณวัด ทั้งสองเป็นโจรปล้นทรัพย์ ชอบลักวัวควายของชาวบ้าน ประกอบกับสถานที่นี้เป็นป่าหนาทึบจึงยากแก่การติดตาม จนกระทั่งต่อมาบิดามารดาของสองพี่น้องนี้ได้ล่องเรือลงมาจากทางเหนือเพื่อค้าขายสิ่งของต่าง ๆ เมื่อมาถึงบริเวณใกล้เคียงกับที่สองพี่น้องอาศัยอยู่ก็เป็นเวลาจวนจะมืดพอดี จึงจอดพักค้างคืนที่นั่น พอตกกลางคืนโจรสองพี่น้องได้ปล้นและฆ่าบิดาและมารดาของตนโดยไม่รู้ พอถึงรุ่งเช้าได้ทราบว่าคนที่ตนฆ่าเป็นบิดามารดาก็เสียใจมาก จึงตัดสินใจสร้างวัดขึ้นเพื่อเป็นการลบล้างบาป โดยได้สร้างทั้งโบสถ์และวิหาร เมื่อสร้างเสร็จได้ตั้งชื่อว่า "วัดสองพี่น้อง" วัดได้รับพระราชทานวิสุงคามสีมาเมื่อวันที่ 13 เมษายน พ.ศ. 2469

## อาคารเสนาสนะและปูชนียวัตถุ
วัดสองพี่น้องมีพระพุทธรูปศักดิ์สิทธิ์ที่มีนามว่า *หลวงพ่อเพชร* และ *หลวงพ่อพลอย* มีอายุเก่าแก่ประมาณ 700 ปี เป็นพระพุทธรูปสมัยสุโขทัย ว่ากันว่าหลวงพ่อเพชรเป็นพระคู่บ้านคู่เมือง เป็นที่เคารพสักการะของบรรดาพ่อค้ามอญชาวเรือ เป็นพระประธานในอุโบสถร้างสมัยอยุธยาที่พังลงน้ำหมดแล้ว คงเหลือแต่องค์พระและใบเสมาศิลาแลงขนาดใหญ่สมัยอู่ทอง

วัดยังมีเจดีย์ทรงมอญหน้าวัด สูง 6 เมตร ฐานกว้างประมาณ 3 เมตรเศษ เป็นเจดีย์เก่าแก่ประมาณ 200 ปีเศษ พระประธานในโบสถ์ที่สร้างด้วยเหรียญฮ่องกง จำนวน 1,000 เหรียญ น้ำหนักเหรียญละ 1 สลึง หน้าตักกว้าง 23 นิ้ว สูงประมาณ 25 นิ้ว พระเกศเป็นทองคำหนัก 13 บาท พระพุทธรูปและเจดีย์บรรจุพระธาตุสวยงามลวดลายวิจิตรที่สร้างด้วยเงินและทองเหลืองประดิษฐานอยู่ที่หอสวดมนต์ โต๊ะหมู่บูชาประดับมุก หมู่ 9 และเครื่องกังไสของจีนแท้ที่ตั้งอยู่หน้าพระประธานในอุโบสถ

## อ้างอิง

สองพี่น้อง
สองพี่น้อง
หมวดหมู่:โบราณสถานในจังหวัดปทุมธานี
วัดโรงเข้ (จังหวัดสมุทรสาคร)

**วัดโรงเข้** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโรงเข้ อำเภอบ้านแพ้ว จังหวัดสมุทรสาคร ปัจจุบันมีพระครูจันทสุวรรณสาคร (ทองเปลว จนฺทสุวณฺโณ) เป็นเจ้าอาวาส

วัดโรงเข้สร้างมาตั้งแต่สมัยกรุงศรีอยุธยาตอนปลาย พื้นที่ตั้งวัดเป็นทุ่งนา เดิมประชาชนมาจากนครปฐมมาตั้งหลักแหล่งทำมาหากินอยู่บริเวณอำเภอบ้านแพ้วแล้วกระจายเข้ามาสู่ตำบลโรงเข้ บริเวณนี้ขณะนั้นมีจระเข้ชุกชุม ชาวบ้านพบซากจระเข้เลยสร้างโรงเก็บไว้ ใครจะไปจะมาที่หมู่บ้านแห่งนี้จึงเรียกว่า "หมู่บ้านโรงจระเข้" ต่อมาการพูดได้กร่อนเสียงลงไปเรียกว่า หมู่บ้านโรงเข้ เมื่อชุมชนใหญ่ขึ้นเนื่องจากผู้ที่เข้ามาอาศัยส่วนใหญ่นับถือศาสนาพุทธ จึงได้รวมกันสร้างวัดขึ้น หมู่บ้านแห่งนี้จึงได้เปลี่ยนเป็นหมู่บ้านวัดโรงเข้ จากข้อมูลกรมการศาสนา ระบุว่าวัดตั้งขึ้นเมื่อ พ.ศ. 2447 ได้รับพระราชทานวิสุงคามสีมาเมื่อวันที่ 1 มกราคม พ.ศ. 2513

ในที่ดินวัดยังเป็นที่ตั้งของโรงเรียนวัดโรงเข้ เป็นสถานที่ตั้งของโรงเรียน เปิดทำการสอน ตั้งแต่ระดับอนุบาล ถึงระดับประถมศึกษาปีที่ 6

## อ้างอิง

โรงเข้
วัดหนองดินแดง

**วัดหนองดินแดง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 7 บ้านลำสระเกตุ ตำบลหนองดินแดง อำเภอเมืองนครปฐม จังหวัดนครปฐม

จากหลักฐานที่พบและตำแหน่งที่ตั้ง เชื่อว่าชุมชนโบราณบริเวณวัดหนองดินแดงน่าจะมีมาแล้วตั้งแต่สมัยทวารวดี แม้จะมีการอยู่อาศัยไม่หนาแน่นนักแต่น่าจะมีความต่อเนื่องเรื่อยมาจนถึงสมัยปัจจุบัน โดยมีลำน้ำบางแขม (คลองหนองดินแดง) และคลองห้วยลึกเป็นเส้นทางคมนาคมที่สำคัญ ส่วนวัดหนองดินแดงในปัจจุบันเชื่อกันว่าน่าจะสร้างขึ้นในสมัยรัตนโกสินทร์ ข้อมูลของกรมการศาสนาระบุว่าตั้งวัดเมื่อ พ.ศ. 2458 และได้รับพระราชทานวิสุงคามสีมาเมื่อ พ.ศ. 2471

ปูชนียวัตถุของวัดได้แก่ พระพุทธศิลามณี (หลวงพ่อแดง) เป็นพระพุทธรูปปางสมาธิ สลักขึ้นจากหินทรายสีแดง ประดิษฐานในหอพระทรงมณฑปบริเวณหน้าวัด มีประวัติกล่าวว่าอัญเชิญมาจากวัดโรงม้า (ร้าง) ซึ่งอยู่ในบริเวณใกล้เคียงเมื่อ พ.ศ. 2499 ลักษณะพุทธศิลปะคล้ายกับศิลปะลาว วัดยังมีระฆังหินจำนวน 3 ชิ้น พบวางประดับสวนหย่อมบริเวณด้านข้างหอพระซึ่งประดิษฐานพระพุทธศิลามณี

## รายนามเจ้าอาวาส
* พระจาด
* หลวงตาพร้อม
* หลวงพ่อใช้ พุทฺธสโร
* พระทองดี จนฺทสโร
* พระครูสาธุกิจวิมล (เล็ก ชิโต)
* พระครูหริภูมิรักษ์ (ชันยา อติฉนฺโท ป.ธ.3)

## อ้างอิง

หมวดหมู่:โบราณสถานในจังหวัดนครปฐม
หนองดินแดง
หวัง ฉู่หรัน

**หวัง ฉู่หรัน** (; ; เกิด 21 มกราคม พ.ศ. 2542) เป็นนักแสดงหญิงชาวจีน เป็นที่รู้จักจากซีรีส์เรื่อง *[[แม่ทัพอยู่บน ข้าอยู่ล่าง]]* (Oh My General; 将军在上) ที่เผยแพร่เมื่อปี ค.ศ. 2017 ซึ่งเป็นผลงานการแสดงซีรีส์ครั้งแรกของเธอ 

## ผลงานการแสดง
### ละคร

### ภาพยนตร์

## ผลงานอื่นๆ

### เพลง

## อ้างอิง
หมวดหมู่:นักแสดงหญิงชาวจีน
หมวดหมู่:นักแสดงหญิงจากเซี่ยงไฮ้
วัดพลับพลา (จังหวัดนนทบุรี)

**วัดพลับพลา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในตำบลสวนใหญ่ อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 15 ไร่

วัดพลับพลาสร้างขึ้นเมื่อ พ.ศ. 2311 ในต้นสมัยกรุงธนบุรี จากหลักฐานใบเสมาอุโบสถ ตามโฉนดที่ดินซึ่งออกให้ในสมัยพระบาทสมเด็จพระจุลจอมเกล้าเจ้าอยู่หัว วัดนี้มีชื่อว่า **วัดพลับพลาไชย** ชื่อวัดน่าจะเกี่ยวข้องกับเจ้าฟ้าเจ้าแผ่นดินอยู่บ้าง คงเป็นที่สร้างพลับพลาที่ประทับมาก่อน แต่เดิมคงเป็นวัดใหญ่ที่เจริญรุ่งเรืองมากและเป็นศูนย์กลางของชุมชน แต่ภายหลังได้เสื่อมสภาพลง เสนาสนะต่าง ๆ ได้ชำรุดทรุดโทรม จนในสมัยพระครูสิรินนทคุณเป็นเจ้าอาวาส ท่านได้ดำเนินการบูรณะพัฒนา มีการสร้างปรับปรุงเสนาสนะ ก่อสร้างอุโบสถ ศาลาการเปรียญ และกุฏิขึ้นใหม่ 

อาคารเสนาสนะได้แก่ อุโบสถ สร้างเมื่อ พ.ศ. 2515 เป็นอาคารคอนกรีตเสริมเหล็ก ภายในประดิษฐานพระประธาน ได้รับพระราชทานพระนามจากพระบาทสมเด็จพระมหาภูมิพลอดุลยเดชมหาราช บรมนาถบพิตรเมื่อปี พ.ศ. 2521 ว่า *พระพุทธาภิวัฒน์มงคลรัตนพลับพลาสถิตย์* ศาลาการเปรียญ สร้างเมื่อ พ.ศ. 2513 เป็นอาคารคอนกรีตเสริมเหล็กทรงไทยประยุกต์ 2 ชั้น หอสวดมนต์ สร้างเมื่อ พ.ศ. 2516 เป็นอาคารคอนกรีตเสริมเหล็ก กุฏิสงฆ์ เป็นอาคารครึ่งตึกครึ่งไม้และอาคารคอนกรีตเสริมเหล็ก วิหาร สร้างเมื่อ พ.ศ. 2519 เป็นอาคารคอนกรีตเสริมเหล็ก ภายในประดิษฐาน *หลวงพ่อดำ* ศาลาอเนกประสงค์ สร้างเมื่อ พ.ศ. 2540 เป็นอาคารคอนกรีตเสริมเหล็ก และศาลาบำเพ็ญกุศล สร้างด้วยคอนกรีตเสริมเหล็ก

## อ้างอิง

พลับพลา
วัดจันทร์ (จังหวัดนนทบุรี)

**วัดจันทร์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านวัดลุ่ม ตำบลบางกรวย อำเภอบางกรวย จังหวัดนนทบุรี มีที่ดินตั้งวัดเนื้อที่ 12 ไร่ 3 งาน 

วัดจันทร์สร้างเมื่อวันที่ 20 พฤษภาคม พ.ศ. 2315 และได้รับพระราชทานวิสุงคามสีมาเมื่อวันที่ 9 มกราคม พ.ศ. 2338 เขตวิสุงคามสีมากว้าง 40 เมตร ยาว 40 เมตร อุโบสถกว้าง 10 เมตร ยาว 20 เมตร ได้รับการบูรณะใหม่เมื่อ พ.ศ. 2464 และ พ.ศ. 2529 และได้สร้างกำแพงแก้วรอบอุโบสถพร้อมซุ้มประตูในปี พ.ศ. 2514 อาคารเสนาสนะอื่น ๆ ได้แก่ กุฏิ จำนวน 6 หลัง เป็นอาคารไม้สัก สร้างเมื่อ พ.ศ. 2400 ศาลาการเปรียญ 12 เมตร ยาว 24 เมตร หอสวดมนต์และหอฉัน สร้างเมื่อ พ.ศ. 2496 ศาลาท่าน้ำ และหอไตร สร้างด้วยไม้
 
พระประธานในอุโบสถเป็นพระพุทธรูปปางมารวิชัย หน้าตักกว้าง 108 นิ้ว หันหน้าไปทางทิศตะวันออก ก่ออิฐถือปูนลงรักปิดทอง สันนิษฐานว่าได้สร้างมาพร้อมกับอุโบสถในสมัยกรุงธนบุรี มีอัครสาวกซ้ายขวา มีพระพุทธรูปเก่าที่ได้สร้างมาพร้อมกับพระประธานรวม 7 องค์

## อ้างอิง

จันทร์
มีนาคม พ.ศ. 2564

**มีนาคม พุทธศักราช 2564** เป็นเดือนที่ 3 ของปี พ.ศ. 2564 วันแรกของเดือนเป็นวันจันทร์ วันสุดท้ายของเดือนเป็นวันพุธ

## [[สถานีย่อย:เหตุการณ์ปัจจุบัน]]

หมวดหมู่:มีนาคม
*2564-03
วัดดอนมะโนรา

**วัดดอนมะโนรา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนมะโนรา อำเภอบางคนที จังหวัดสมุทรสงคราม ปัจจุบันพระครูสมุทรวัฒนาภรณ์ (เจริญ คเวสโก) ดำรงตำแหน่งเจ้าอาวาส

วัดดอนมะโนราสร้างขึ้นสมัยพระบาทสมเด็จพระจุลจอมเกล้าเจ้าอยู่หัว สภาพแวดล้อมอยู่ในสวนลึก ผู้ร่วมกันสร้างวัด ได้แก่ นายปาน กุ่นศรี และนายบ๊วย ได้อุทิศที่ดินเพื่อสร้างวัด ส่วนนายตุ๊ แซ่ตั๋น ได้จัดการสร้างวัด เริ่มตั้งแต่กุฏิสงฆ์ สร้างเมื่อ พ.ศ. 2419 และได้ขออนุญาตตั้งวัดเมื่อ พ.ศ. 2433 ได้รับพระราชทานวิสุงคามสีมาเมื่อ พ.ศ. 2471

อุโบสถหลังเก่าทรงไทย สร้างจากไม้สักมีสภาพทรุดโทรมยังมิได้ปฏิสังขรณ์ อุโบสถหลังใหม่ประดิษฐานพระประธาน พระนามว่า *หลวงพ่อสัมฤทธิ์* อาราธนามาจากกรุงเทพมหานคร เป็นพระพุทธรูปเก่าแก่สมัยศรีวิชัย หล่อด้วยโลหะเนื้อสัมฤทธิ์ปางมารวิชัย ชาวบ้านเรียกว่า *หลวงพ่อโต* ภายในอุโบสถมีภาพจิตรกรรมฝาผนังร่วมสมัยในลักษณะของดีจังหวัดสมุทรสงครามและวิถีชีวิตชุมชนของตำบลดอนมะโนรา โดยประยุกต์ให้รวมอยู่กับเรื่องราวพุทธประวัติ และแสดงให้เห็นวิถีชีวิตความเป็นอยู่ในสมัยโบราณ หน้าอุโบสถยังประดิษฐานพระสังกระจายองค์โต ลานกลางแจ้งมีพระพทธรูปใหญ่

## อ้างอิง

ดอนมะโนรา
อักเนสแห่งบรันเดินบวร์ค

**อักเนสแห่งบรันเดินบวร์ค** (ราวค.ศ. 1257 - 29 กันยายน ค.ศ. 1304) ทรงเป็นสมเด็จพระราชินีแห่งเดนมาร์กจากการอภิเษกสมรสกับพระเจ้าอีริคที่ 5 แห่งเดนมาร์ก และเป็นผู้สำเร็จราชการแทนพระองค์ในช่วงที่พระเจ้าอีรีคที่ 6 แห่งเดนมาร์ก พระราชโอรสยังทรงพระเยาว์ ระหว่างปีค.ศ. 1286 ถึง ค.ศ. 1293
## พระชนม์ชีพ
อักเนสแห่งบรันเดินบวร์คเป็นธิดาในโยฮันน์ที่ 1 มาร์เกรฟแห่งบรันเดินบวร์คกับบริจิตต์แห่งแซกโซนี ซึ่งเป็นธิดาในอัลเบร็ชท์ที่ 1 ดยุกแห่งแซกโซนี

อักเนสได้เข้าพิธีอภิเษกสมรสกับพระเจ้าอีริคที่ 5 แห่งเดนมาร์กที่ชเลสวิชในวันที่ 11 พฤศจิกายน ค.ศ. 1273 การอภิเษกสมรสครั้งนี้เป็นข้อตกลงในช่วงที่กษัตริย์อีริคถูกคุมขังในบรันเดินบวร์คโดยบิดาของอักเนสในช่วงปี ค.ศ. 1261 ถึง 1264 ตามพงศาวดารอ้างว่ากษัตริย์ได้รับการปล่อยตัวจากที่คุมขังเนื่องจากพระองค์สัญญาว่าจะอภิเษกสมรสกับอักเนสให้เป็นพระราชินีแห่นเดนมาร์ก โดยไม่มีสินสอดของทางฝ่ายเจ้าสาวให้แก่ฝ่ายเจ้าบ่าว  แต่ถึงกระนั้นราชอาณาจักรเดนมาร์กกับแคว้นบรันเดินบวร์คก็มีสายสัมพันธ์ทางการสมรสกันมาอย่างยาวนาน อักเนสจึงได้เป็นสมเด็จพระราชินีแห่งเดนมาร์ก

### สมัยสำเร็จราชการแทนพระองค์
ในปี ค.ศ. 1286 สมเด็จพระราชินีอักเนสได้กลายเป็นสมเด็จพระพันปีหลวงและผู้สำเร็จราชการแห่งเดนมาร์ก เมื่อกษัตริย์อีริคที่ 5 ทรงถูกลอบปลงพระชนม์ และอยู่ในช่วงที่พระเจ้าอีริคที่ 6 แห่งเดนมาร์ก พระราชโอรสยังทรงพระเยาว์ การสำเร็จราชการของสมเด็จพระพันปีหลวงอักเนสไม่ได้มีการบันทึกอย่างละเอียดนัก และยากที่จะระบุว่าพระนางทรงตัดสินใจทางการเมืองเรื่องใดบ้าง เนื่องจากอำนาจส่วนใหญ่อยู่กับสภา เปเดอ นีลส์เซน โฮโซ เป็นขุนนางที่ทรงอิทธิพลมากในสมัยผู้สำเร็จราชการและพระนางได้รับการสนับสนุนอย่างมากจากตระกูลของพระนางด้วย ในปี ค.ศ. 1290 พระนางทรงออกเงินทุนให้มีการวาดภาพบนฝาผนังปูนในโบสถ์นักบุญเบ็นท์, ริงสเต็ด โดยสร้างพระบรมสาทิสลักษณ์ของพระนางในลักษณะของผู้มีพระราชอำนาจสูงสุด แต่ในปี ค.ศ. 1293 พระราชโอรสของพระนางได้รับการประกาศว่าบรรลุนิติภาวะ พระนางก็ทรงลงจากตำแหน่งผู้สำเร็จราชการอย่างเป็นทางการ

### บั้นปลายพระชนม์ชีพ
สมเด็จพระพันปีหลวงอักเนสอภิเษกสมรสครั้งที่สองกับเกอร์ฮาร์ดที่ 2 เคานท์แห่งฮ็อลชไตน์-ปลอน ในปี ค.ศ. 1293 และทรงมีโอรสจากการสมรสครั้งนี้คือ โยฮันน์ที่ 3 เคานท์แห่งฮ็อลชไตน์-ปลอน แม้ว่าจะเสกสมรสครั้งใหม่แต่พระนางก็เสด็จเยือนเดนมาร์กบ่อยครั้ง จนแทบเป็นที่ประทับแห่งที่สองในพระชนม์ชีพ พระนางสิ้นพระชนม์ในวันที่ 29 กันยายน ค.ศ. 1304 พระศพถูกนำมาฝังที่เดนมาร์ก

## พระโอรสธิดา
อักเนสแห่งบรันเดินบวร์คอภิเษกสมรสกับกษัตริย์อีริคที่ 5 แห่งเดนมาร์ก ทั้งสองมีพระโอรสธิดา 7 พระองค์ ดังนี้

ต่อมาทรงอภิเษกสมรสครั้งที่สองกับเกอร์ฮาร์ดที่ 2 เคานท์แห่งฮ็อลชไตน์-ปลอน ในปีค.ศ. 1293 และทรงมีโอรส 1 คนได้แก่

## อ้างอิง

* Alf Henrikson: *Dansk historia* (Danish history) (1989) (Swedish)
* Sven Rosborn (In Swedish): *När hände vad i Nordens historia* ('When did what happen in the history of the Nordic countries') (1997)
*  Dansk Kvindebiografisk Leksikon (In Danish)

อ
หมวดหมู่:ผู้สำเร็จราชการแทนพระองค์ที่เป็นสตรี
ประเทศนิการากัวในโอลิมปิกฤดูร้อน 2020

**ประเทศนิการากัว** เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการเข้าร่วมการแข่งขันกีฬาโอลิมปิกฤดูร้อนครั้งที่ 14 ของประเทศ โดยได้เข้าร่วมการแข่งขันทุกครั้งนับตั้งแต่ปี 1968 ยกเว้นโอลิมปิกฤดูร้อน 1988 ที่กรุงโซล เนื่องจากประเทศนี้สนับสนุนการคว่ำบาตรเกาหลีเหนือบางส่วน

## จำนวนนักกีฬา
จำนวนนักกีฬาในแต่ละชนิดกีฬามีดังต่อไปนี้

## กรีฑา

นิการากัวได้รับสิทธิ์จากสหพันธ์กรีฑาโลก เพื่อส่งนักกรีฑาชายไปแข่งขันโอลิมปิก

;ประเภทลู่และถนน

## ยูโด

นิการากัวผ่านเข้ารอบการแข่งขันยูโดในรุ่นเฮฟวี่เวทหญิง (+78 กก.) ได้ 1 ครั้งในมหกรรมครั้งนี้ ซึ่งถือเป็นการกลับมาของทีมชาติอีกครั้งนับตั้งแต่แอตแลนตา 1996 อิซายานา มาเรนโก ยอมรับตำแหน่งในทวีปอเมริกาในฐานะนักยูโดอันดับหนึ่งของประเทศนอกเหนือจากตำแหน่งที่ผ่านการคัดเลือกโดยตรงในรายชื่ออันดับโลกของ IJF เมื่อวันที่ 28 มิถุนายน 2021

## เรือพาย

นิการากัวผ่านเข้ารอบในการแข่งขันเรือกรรเชียงเดี่ยวชายสำหรับการแข่งขันครั้งนี้ได้หนึ่งลำ หลังจากจบการแข่งขันอันดับที่สี่ในรอบชิงชนะเลิศกลุ่ม B และได้เรือลำที่ 3 จากทั้งหมด 5 ลำที่ว่างในการแข่งขันเรือกรรเชียงคัดเลือกโอลิมปิกอเมริกา 2021 ที่รีโอเดจาเนโร ประเทศบราซิล ซึ่งถือเป็นการเปิดตัวของประเทศในกีฬาประเภทนี้เป็นครั้งแรก ได้รับรางวัลเพิ่มเติมอีกหนึ่งตำแหน่งแก่นักพายเรือชาวนิการากัวที่เข้าแข่งขันในเรือกรรเชียงเดี่ยวหญิง โดยประเทศได้ให้คำเชิญจากคณะกรรมาธิการไตรภาคีและสหพันธ์เรือกรรเชียงนานาชาติ

Qualification Legend: **FA**=Final A (medal); **FB**=Final B (non-medal); **FC**=Final C (non-medal); **FD**=Final D (non-medal); **FE**=Final E (non-medal); **FF**=Final F (non-medal); **SA/B**=Semifinals A/B; **SC/D**=Semifinals C/D; **SE/F**=Semifinals E/F; **QF**=Quarterfinals; **R**=Repechage

## ยิงปืน

นิการากัวได้รับคำเชิญจากคณะกรรมาธิการไตรภาคีให้ส่งนักกีฬายิงปืนอัดลมชายไปแข่งขันโอลิมปิก ตราบใดที่มีคะแนนผ่านเกณฑ์ขั้นต่ำ (MQS) ภายในวันที่ 5 มิถุนายน 2021

## ว่ายน้ำ

นิการากัวได้รับคำเชิญจาก FINA เพื่อส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021

## ยกน้ำหนัก

นิการากัวส่งนักยกน้ำหนักหญิงหนึ่งคนเข้าร่วมการแข่งขันโอลิมปิก เซมา แนนซี ลูดริก ขึ้นแท่นนักยกน้ำหนักจากทวีปอเมริกาอันดับหนึ่งในประเภทหญิงน้ำหนัก 64 กก. ตามการจัดอันดับความแน่นอนระดับทวีปของ IWF

## อ้างอิง

2020
นิการากัว
Selandria

***Selandria*** เป็นสกุลของ Sawfly ที่อยู่ในวงศ์ Tenthredinidae

ชนิดของสกุลนี้พบในยุโรปและอเมริกาเหนือ

สปีชีส์:

* *[[Selandria doryca]]* Smith, 1860
* *[[Selandria magica]]* Zhang, 1989

## อ้างอิง

หมวดหมู่:Tenthredinidae
Profenusa

***Profenusa*** เป็นสกุลของ Sawfly ที่อยู่ในวงศ์ Tenthredinidae

สปีชีส์:
* *[[Profenusa pygmaea]]*
* *[[Profenusa thomsoni]]*

## อ้างอิง

หมวดหมู่:Tenthredinidae
Platycampus

***Platycampus*** เป็นสกุลของ Sawfly ที่อยู่ในวงศ์ Tenthredinidae

ชนิดของสกุลนี้พบในยุโรปเอเชียตะวันออกสุดและอเมริกาเหนือ

สปีชีส์:
* *[[Platycampus amurensis]]*
* *[[Platycampus itascus]]* Rohwer & Middleton

## อ้างอิง

หมวดหมู่:Tenthredinidae
เหอ หรูยฺหวิน

**เหอ หรู-ยฺหวิน** ( ) เป็นนักแสดงหญิงชาวไต้หวัน ในไทยจะรู้จักเธอจากการแสดงชุด **เทพเจ้าจงขุ่ย (1995)**

## ผลงาน

### ละครโทรทัศน์

## อ้างอิง

## แหล่งข้อมูลอื่น
*
*
*何如芸 – 齊石傳播

หมวดหมู่:นักแสดงหญิงชาวไต้หวัน
หมวดหมู่:บุคคลจากไถหนาน
Perineura

Perineura เป็นสกุลของ Sawfly ที่อยู่ในวงศ์ Tenthredinidae

ชนิดของสกุลนี้พบในยุโรปและอเมริกาเหนือ

สปีชีส์:
* *[[Perineura rubi]]* (Panzer, 1805)
* *[[Perineura turbata]]* Rohwer

## อ้างอิง

หมวดหมู่:Tenthredinidae
แจ็ก เชเฟอร์

**แจ็กกาลีน เชเฟอร์** (; เกิดปี พ.ศ. 2521) เป็นผู้กำกับภาพยนตร์ ผู้อำนวยการสร้าง และผู้เขียนบทชาวอเมริกันซึ่งมีชื่อเสียงจากการเปิดตัวภาพยนตร์สารคดีเรื่อง *[[ไทเมอร์]]* ในปี พ.ศ. 2552 และสร้างละครชุดทางโทรทัศน์เรื่อง *[[แวนด้าวิชั่น]]* ในจักรวาลภาพยนตร์มาร์เวล เธอได้ร่วมเขียนบท *[[Captain Marvel (film)|กัปตัน มาร์เวล]]* และเรื่อง *[[Black Widow (2021 film)|แบลควิโดว์]]*

## อ้างอิง


หมวดหมู่:มาร์เวลสตูดิโอส์
หมวดหมู่:จักรวาลสมมติ
ศกุนตลา เทวี

**ศกุนตลา เทวี** (; Shakuntala Devi) (4 พฤศจิกายน 1929&nbsp;– 21 เมษายน 2013) เป็นนักคณิตศาสตร์ผู้เป็นนักคำนวณในใจชาวอินเดีย เธอเป็นที่รู้จักในชื่อ "มนุษย์เครื่องคิดเลข" (Human Computer) เธอได้พยายามในการสร้างให้การคำนวณเลขคณิตเป็นเรื่องง่ายสำหรับเด็กนักเรียน ด้วยความสามารถของเธอ ทำให้เธอมีรายชื่อปรากฏใน *[[The Guinness Book of World Records|กินเนสส์เวิลด์เรเคิดส์]]* ฉบับปี 1982 เทวีเป็นเด็กที่ฉลาดกว่าเด็กในรุ่นวัยเดียวกัน และเธอได้สาธิตความสามารถทางการคำนวณของเธอที่มหาวิทยาลัยไมซอร์ ทั้ง ๆ ที่เธอไม่เคยได้รับการศึกษาในระบบมาก่อน

เธอเป็นผู้แต่งหนังสือจำนวนหนึ่ง มีเนื้อหาทั้งคณิตศาสตร์ เชาวน์ปัญหา และดาราศาสตร์ นอกจากนี้เธอยังเป็นผู้เขียน *The World of Homosexuals* (โลกของชาวรักร่วมเพศ) ซึ่งได้รับการยอมรับว่าเป็นงานศึกษาเกี่ยวกับรักร่วมเพศในอินเดียชิ้นแรก

## ชีวิตช่วงต้น
ศกุนตลา เทวี เกิดที่เบงคลูรู รัฐกรณาฏกะ ในตระกูลพราหมณ์กันนาดา บิดาของเธอ C V Sundararaja Rao ประกอบอาชีพทำราวห้อยโหน, ฝึกสิงโต และแสดงเดินบนเชือกและเป็นนักมายากลในคณะละครสัตว์ เขาค้นพบว่าลูกสาวของเธอมีความสามารถในการจดจำตัวเลขขณะที่เขาสอนการเล่นไพ่ตอนเธออายุเพียง 3 ขวบ บิดาของเธอลาออกจากคณะละครสัตว์และพาเธอเดินสายโรดโชว์เพื่อแสดงให้เห็นถึงความสามารถในการคำนวณของเธอ เรามีความสามารถนี้ทั้งที่ไม่เคยศึกษาในระบบ ต่อมาเมื่อเธออายุ 6 ปี เธอได้แสดงถึงความสามารถในการคำนวณทางคณิตศาสตร์ที่มหาวิทยาลัยไมซอร์

ค.ศ. 1944 เทวีได้ย้ายไปลอนดอน

## อ้างอิง

หมวดหมู่:นักการศึกษาชาวอินเดีย
หมวดหมู่:นักคณิตศาสตร์ชาวอินเดีย
หมวดหมู่:นักเขียนชาวอินเดีย
หมวดหมู่:นักคณิตศาสตร์สตรี
หมวดหมู่:บุคคลจากเบงคลูรู
หมวดหมู่:นักคำนวณในใจ
หมวดหมู่:ชาวอินเดียที่นับถือศาสนาฮินดู
ฮาคีมีเยทีมิลลีแย

**ฮาคีมีเยทีมิลลีแย** (, ) เป็นหนังสือพิมพ์ภาษาตุรกีที่ก่อตั้งใน ค.ศ. 1920 โดยมุสทาฟา เคมัล อาทาทืร์ค และดำเนินการเป็นหนังสือพิมพ์หลักของขบวนการชาตินิยมตุรกีในช่วงสงครามประกาศอิสรภาพตุรกี จากนั้นจึงเปลี่ยนชื่อเป็น *อูลุส* (Ulus) ใน ค.ศ. 1934 บรรณาธิการคนแรกของสำนักพิมพ์คือ อาฮ์เมท อาอาโอลู 

## อ้างอิง

หมวดหมู่:หนังสือพิมพ์ที่เผยแพร่ในประเทศตุรกี
หมวดหมู่:หนังสือพิมพ์ที่ยุติการตีพิมพ์ในประเทศตุรกี
หมวดหมู่:หนังสือพิมพ์ภาษาตุรกี
เทศบาลตำบลบ้านชัฏป่าหวาย

**เทศบาลตำบลบ้านชัฏป่าหวาย** เป็นเทศบาลตำบลซึ่งมีอาณาเขตครอบคลุมบางส่วนของหมู่ที่ 1, 5, 9 ตำบลป่าหวาย และบางส่วนของหมู่ที่ 1, 3–5, 11, 12 ตำบลท่าเคย อำเภอสวนผึ้ง จังหวัดราชบุรี เดิมมีฐานะเป็นสุขาภิบาลบ้านชัฏป่าหวายที่จัดตั้งขึ้นใน พ.ศ. 2529 แล้วได้รับการจัดตั้งเป็นเทศบาลตำบลใน พ.ศ. 2542 ด้วยผลของกฎหมาย นับเป็นเทศบาลตำบลแห่งที่ 2 ของอำเภอสวนผึ้ง ปัจจุบันเทศบาลตำบลบ้านชัฏป่าหวายมีประชากร 3,842 คน ตั้งอยู่ทางทิศตะวันออกของอำเภอสวนผึ้ง อยู่ห่างจากตัวจังหวัดราชบุรีเป็นระยะทาง 46 กิโลเมตร

เทศบาลตำบลบ้านชัฏป่าหวายมีขนาดตัวเมืองใหญ่และมีความเจริญกว่าตัวอำเภอสวนผึ้งเล็กน้อย เป็นศูนย์กลางทางเศรษฐกิจที่สำคัญแห่งหนึ่งของอำเภอสวนผึ้ง มีอาคารพาณิชย์ปลูกทั้งสองข้างทาง เป็นที่ตั้งของธนาคารเพื่อการเกษตรและสหกรณ์การเกษตรสาขาสวนผึ้ง ธนาคารกรุงไทยสาขาสวนผึ้ง ธนาคารออมสินสาขาสวนผึ้ง สำนักงานที่ดินจังหวัดราชบุรีสาขาอำเภอสวนผึ้ง การไฟฟ้าส่วนภูมิภาคอำเภอสวนผึ้ง หมวดทางหลวงสวนผึ้ง การประปาส่วนภูมิภาคสาขาสวนผึ้ง เทสโก้โลตัสเอ็กเพรสสาขาสวนผึ้ง ส่วนสภาพสังคมมีโรงเรียนระดับประถมศึกษา–มัธยมศึกษาตอนต้นหนึ่งแห่ง ได้แก่ โรงเรียนอนุบาลอำเภอสวนผึ้ง และโรงเรียนระดับประถมศึกษา ได้แก่ โรงเรียนวัดเขากลิ้ง ด้านสาธารณสุขนั้นมีโรงพยาบาลสวนผึ้งตั้งอยู่ในเขตเทศบาล เขตเทศบาลมีทางหลวงแผ่นดินจำนวน 2 สาย คือ ทางหลวงแผ่นดินหมายเลข 3312 และทางหลวงแผ่นดินหมายเลข 3207 ซึ่งมีแยกสำคัญคือ แยกชัฏป่าหวาย (รูปปั้นตัวผึ้ง) เป็นเส้นทางที่เชื่อมโยงติดต่อระหว่างอำเภอสวนผึ้ง อำเภอจอมบึง และอำเภอบ้านคา

## อ้างอิง

## แหล่งข้อมูลอื่น
* เว็บไซต์เทศบาลตำบลบ้านชัฏป่าหวาย

บ้านชัฏป่าหวาย
หมวดหมู่:อำเภอสวนผึ้ง
เดอะ เดบิวต์..อวสานไอดอล

**เดอะ เดบิวต์..อวสานไอดอล** () เป็นละครชุด ในโครงการพิเศษของแอปพลิเคชัน วีทีวี โดยบริษัท เทนเซ็นต์ (ประเทศไทย) จำกัด ผลิตโดย กันตนา โมชั่น พิคเจอร์ส และเดอะ วัน เอ็นเตอร์ไพรส์ กำกับโดย ปัญญ์ หอมชื่น และอรอุษา ดอนไสว จากผู้สร้างอวสานโลกสวย เริ่มออกอากาศครั้งแรกในวันที่ 16 มีนาคม พ.ศ. 2564 และออกอากาศเวอร์ชั่นทีวีทาง ช่องวัน 31

## นักแสดง

## การตอบรับ
หลังจากต้นสังกัดได้ปล่อยตัวอย่างของซีรีส์  และถูกตั้งคำถามตั้งแต่ก่อนเริ่มออกอากาศว่า หลายอย่างในซีรีส์มีลักษณะคล้าย วัฒนธรรมของวงไอดอลชีวิตจริงเกินไป จนอาจทำให้คนสับสนเข้าใจผิดได้ ซึ่งจากเหตุการณ์ดังกล่าวทำให้ได้รับเสียงวิพากษ์วิจารณ์จากชาวโซเชียลเป็นจำนวนมาก จนมีเกิดเป็นกระแสแฮชแท็ก *แบนเดอะเดบิวต์อวสานไอดอล* ที่ติดเทรนด์ทวิตเตอร์ประเทศไทย หลังจากเกิดกระแสวิพากษ์วิจารณ์ดังกล่าวขึ้น ทางเฟซบุ๊กอย่างเป็นทางการของบีเอ็นเคโฟร์ตีเอต ได้เผยแพร่ประกาศ แถลงการณ์จาก 48 Group Thailand เนื้อหาระบุถึงให้ผู้ผลิตซีรีส์ทบทวนเนื้อหาที่อาจสร้างความเข้าใจคลาดเคลื่อนต่อบุคคลภายนอก และทางผู้ผลิตยังไม่ได้ออกมาชี้แจงใด ๆ

## สิ่งสืบเนื่อง
หลังจากที่เดอะ เดบิวต์..อวสานไอดอล ได้ปิดซีซั่นแรกไป ทีมงานได้ประกาศว่าจะกลับมาทำต่อในซีซั่นใหม่ และได้จีดีเอช, จอกว้างฟิล์ม และ จีเอ็มเอ็ม ทีวี มาร่วมผลิตด้วย
และมีนักแสดงใหม่กับตัวละครใหม่เข้ามา ได้แก่ มิย่า พิชชา ทองเจือ รับบทเป็น อลิซา, กฤษณภูมิ พิบูลสงคราม รับบทเป็น เมฆ และ กัญญาวีร์ สองเมือง รับบทเป็น ฮาริ
พร้อมกับเนื้อเรื่องใหม่ที่สยองกว่าภาคแรก คาดว่าจะถ่ายทำเร็วๆนี้

## อ้างอิง

## แหล่งข้อมูลอื่น
* 
* ''เดอะ เดบิวต์..อวสานไอดอล'' ที่วีทีวี

หมวดหมู่:ละครชุดทางโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์โดยกันตนา
หมวดหมู่:ละครโทรทัศน์ไทยในปี พ.ศ. 2564
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์ไทยในปี พ.ศ. 2568
ซัมเมซซาโน

**ซัมเมซซาโน** () หรือ **ปราสาทซัมเมซซาโน** (; ) เป็น *[[palazzo|ปาลัซโซ]]* ในแคว้นทัสคานีที่สร้างขึ้นด้วยสถาปัตยกรรมแบบมัวร์ฟื้นฟู ตั้งอยู่ในภูมิภาคเลกกิโอ หมู่บ้านเล็ก ๆ ในเรจเจลโล ในจังหวัดฟลอเรนซ์

อาคาร *ปาลัซโซ* หลังเดิมสร้างขึ้นในราวปี 1605 โดยชนชั้นสูงชาวสเปน ซิเมเนสแห่งอารากอน ต่อมาในศตวรรษที่ 19 เฟอร์ดีนันด์ ปันเจียตีจี ซีเมเนสได้สืบทอดอาคารนี้มา และได้ปรับปรุงอาคารใหม่ในปี 1853 ถึง 1889 ห้กลายเป็นหนึ่งในอาคารแบบมัวร์ฟื้นฟู (Moorish Revival architecture) ที่ใหญ่ที่สุดแห่งหนึ่ง กษัตริย์แห่งอิตาลี อุมแบร์โตที่หนึ่ง เคยเสด็จเยือนที่นี่ในปี 1878

*ปาลัซโซ* นี้ได้กลายมาเป็นโรงแรมหรูหราในหลังสงครามโลกครั้งที่สอง ก่อนที่จะปิดตัวลงและถูกทิ้งร้างในเวลาต่อมา ต่อมาในปี 2012 ได้มีการจัดตั้งกลุ่ม FPXA 1813–2013 (เป็นอักษรย่อมาจากชื่อของ Ferdinand Panciatichi Ximenes d’Aragon) ขึ้นเพื่อทำนุบำรุงและรักษา *ปาลัซโซ* ขนาด 365 ห้องนี้ไว้ ภายในห้องทั้ง 365 ห้องของที่นี่ล้วนตกแต่งด้วยรูปแบบมัวร์ (Moorish) โดยมีความโดดเด่นไม่ซ้ำกันแม้นแต่ห้องเดียว

## ระเบียงภาพ

File:Sala dei pavoni 04.JPG|ห้องนกยูง (The Peacock Room)
File:Sammezzano, sala 19, 05.JPG|รายละเอียดของเพดาน
File:Sammezzano, sala del nodum solve 18.JPG|การตกแต่งในห้องหนึ่งใน 365 ห้อง


## อ้างอิง

## แหล่งข้อมูอื่น

* 
*
วัดยางหลวง

**วัดยางหลวง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าผา อำเภอแม่แจ่ม จังหวัดเชียงใหม่ ที่ดินเนื้อที่ 1 ไร่ 1 งาน 47 ตารางวา อาณาเขตทิศเหนือจดลำเหมืองสาธารณะและทุ่งนา ทิศตะวันตกจดถนนและหมู่บ้าน มีเนื้อที่ธรณีสงฆ์ 1 แปลง เนื้อที่ 17 ไร่ 2 งาน 

วัดยางหลวงเป็นวัดที่ตั้งชื่อตามกลุ่มชาติพันธุ์ "ยาง" หรือ "กะเหรี่ยง" กล่าวกันว่าได้มีผู้สร้างวัดนี้ขึ้นมาในราวพุทธศตวรรษที่ 24 และมีหลักฐานจารึกที่หน้าฐานพระพุทธรูป หน้าซุ้มกิจกูฏไว้ว่าวัดแห่งนี้ได้รับการบูรณะเมื่อปี พ.ศ. 2407

อุโบสถศิลปะแบบล้านนา มุงด้วยกระเบื้องดินเผาเพิ่งได้รับการบูรณะ (เฉพาะอุโบสถ) ภายในมีซุ้มก่ออิฐฉาบปูนประดับด้วยลวดลายปูนปั้นเรียกกันว่า กิจกูฏ (เขาคิชกูฏ) คนโบราณถือว่าเป็นประตูไปสู่สวรรค์ ลักษณะทางสถาปัตยกรรมของกิจกูฏเป็นแบบพุกามจากพม่า ผสมกับล้านนาสกุลช่างเชียงแสน วิหารไม้สักประดิษฐานพระประธานปางมารวิชัย ผนังด้านหลังวิหารปรากฏ ภาพวาดจิตรกรรมฝาผนังที่งดงามอย่างยิ่ง เป็นภาพพระภิกษุสามรูป ซึ่งเชื่อกันว่า คือพระพุทธเจ้าและพระสาวก ส่วนด้านข้างวิหารเป็นสถานที่เก็บกลองล้านนาขนาดใหญ่ อีกจุดเด่น คือ เงาวิหารกลับหัว ซึ่งจะเห็นภาพนี้ได้โดยการเข้าไปชมในพระอุโบสถ แล้วปิดไฟ ปิดประตูหน้าต่าง ทุกบาน เพื่อให้ด้านในมืดสนิท แง้มหน้าต่างให้แสงลอดผ่านขอบหน้าต่างที่ได้องศาที่สุด 

ประเพณีที่สำคัญ คือ พิธีจุลกฐินที่มักจัดในช่วงปลายฤดูฝน ซึ่งในงานจะมีการเตรียมไร่ฝ้ายที่ลานวัด ตกแต่งไร่ฝ้าย เพื่อนำมาทอผ้าที่ใช้ในพิธี อีกทั้งยังมีฟ้อนรำ การละเล่นต่าง ๆ

## อ้างอิง

ยางหลวง
หมวดหมู่:โบราณสถานในจังหวัดเชียงใหม่
เรือโรงไฟฟ้า

[thumb|[เอ็มเอช-1เอ ซึ่งเป็นเรือโรงไฟฟ้านิวเคลียร์ลอยน้ำลำแรก]]

**เรือโรงไฟฟ้า** หรือ **เรือผลิตไฟฟ้า** ( หรือ power ship) เป็นเรือกำปั่นอเนกประสงค์ ซึ่งมีการติดตั้งโรงไฟฟ้าเพื่อใช้เป็นแหล่งการผลิตไฟฟ้า

เรือโรงไฟฟ้าขับเคลื่อนด้วยตัวเอง โดยดัดแปลงจากเรือที่มีอยู่ ซึ่งพร้อมที่จะเป็นโครงสร้างพื้นฐานสำหรับประเทศกำลังพัฒนาที่เชื่อมต่อกับระบบกริดแห่งชาติเมื่อจำเป็น เรือโรงไฟฟ้าที่ไม่ใช้เครื่องยนต์ที่รู้จักกันในฐานะ**เรือบาร์จโรงไฟฟ้า** คือโรงไฟฟ้าที่ติดตั้งบนดาดฟ้าเรือบาร์จ ซึ่งบางครั้งเรียกว่า "โรงไฟฟ้าลอยน้ำ" หรือ "เรือบาร์จติดตั้งโรงไฟฟ้า" แรกเริ่มเดิมที เรือเหล่านี้ได้รับการพัฒนาในช่วงสงครามโลกครั้งที่สองโดยบริษัทเจเนอรัลอิเล็กทริกสำหรับคณะกรรมการการผลิตเพื่อสงครามในฐานะทรัพยากรการผลิตไฟฟ้าขนาดใหญ่ที่สามารถขนส่งได้

เรือโรงไฟฟ้าหรือเรือบาร์จโรงไฟฟ้าสามารถติดตั้งกังหันแก๊สเดี่ยวหรือหลายตัว, เครื่องยนต์ดีเซลและแก๊สแบบลูกสูบ, บอยเลอร์ หรือเครื่องปฏิกรณ์นิวเคลียร์สำหรับการผลิตกระแสไฟฟ้า บริษัทบูโร เวอริทัส ซึ่งเป็นหน่วยงานใบอนุญาตประกอบวิชาชีพระหว่างประเทศที่มีประสบการณ์ในการดูแลทั้งการต่อเรือและการพัฒนาโรงไฟฟ้า ได้จัดประเภทโรงไฟฟ้าลอยน้ำดังกล่าวเป็น "โรงไฟฟ้าบริการพิเศษ"

## อ้างอิง

## แหล่งข้อมูลอื่น

* Fuel systems for powership (fuel saving, waste sludge, reduce the cost of operation)

*
สถานีโทรทัศน์จีน

**สถานีโทรทัศน์จีน** (**ซีทีวี**;  ) (เดิมชื่อ Taiwan Daytime TV (TDT) ในปี 1969-1975) เป็น บริษัทแพร่ภาพโทรทัศน์ที่ตั้งอยู่ในไทเป ประเทศไต้หวัน  ก่อตั้งขึ้นเมื่อวันที่ 3 กันยายน พ.ศ. 2511 โดยพรรคชาตินิยมแห่งสาธารณรัฐจีนในขณะนั้น พร้อมทั้งถือหุ้นใหญ่ของเครือข่าย  ทดลองออกอากาศครั้งแรกเมื่อวันที่ 9 ตุลาคม พ.ศ. 2512 และออกอากาศอย่างเป็นทางการในวันที่ 31 ตุลาคมปีเดียวกัน

## ประวัติ
ช่องซีทีวี เป็นสถานีโทรทัศน์ช่องแรกที่ออกอากาศโทรทัศน์สีเต็มรูปแบบไปทั่วเกาะไต้หวัน

เมื่อวันที่ 9 สิงหาคม 2542 ช่องดังกล่าวได้รับการจดทะเบียนในตลาดหลักทรัพย์ไต้หวันและกลายเป็น บริษัท ออกอากาศสาธารณะแห่งแรกบนเกาะไต้หวัน

ในปี 2549 เนื่องจากผลกระทบจากกฎหมายปฏิรูปสื่อในไต้หวันที่กำหนดให้พรรคการเมืองทั้งหมดต้องถอนการควบคุมใน บริษัท วิทยุและโทรทัศน์ 90% ของหุ้นซีทีวี จึงถูกขายให้กับกลุ่มสื่อ China Times ทำให้สถานีมีช่องว่างในบางส่วน  ความกังวลเกี่ยวกับทีวีดาวเทียมโดยเฉพาะอย่างยิ่ง Chung T'ien Television (CTi) หนึ่งในผู้จัดรายการโทรทัศน์เคเบิลรายใหญ่ในไต้หวัน  ตอนนี้รายการซีทีวี บางรายการออกอากาศในสองช่องของ CTi บนระบบเคเบิล

## อ้างอิง

## แหล่งข้อมูลอื่น
* CTV Official Site 

หมวดหมู่:สถานีโทรทัศน์
วัดบ้านโคก (จังหวัดสมุทรสาคร)

**วัดบ้านโคก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพันท้ายนรสิงห์ อำเภอเมืองสมุทรสาคร จังหวัดสมุทรสาคร มีเนื้อที่ประมาณ 14 ไร่ 1 งาน 30 ตารางวา อาณาเขต ทิศเหนือจดที่ดินเอกชน ทิศใต้จดที่เอกชน ทิศตะวันออกจดถนน ทิศตะวันตกจดคลองโคกขามใหม่

วัดบ้านโคกตั้งเมื่อวันที่ 21 กุมภาพันธ์ พ.ศ. 2523 ผู้ริเริ่มสร้างวัดคือ ครูประยงค์ กุลวิวัฒน์ ผู้ใหญ่บ้านตำบลพันท้ายนรสิงห์ เริ่มสร้างเป็นที่พักสงฆ์ มีพระภิกษุสงฆ์มาอยู่จำพรรษาเปลี่ยนไปหลายรูป จนประมาณปี พ.ศ. 2522 พระจงเขมวโร ได้ดำเนินการขออนุญาตตั้งวัดที่ถูกต้องตามกฎหมาย และมีประชาชนได้บริจาคที่ดินเพิ่มเติม และได้บูรณปฏิสังขรณ์ มาจนถึงปัจจุบัน วัดได้รับพระราชทานวิสุงคามสีมาเมื่อวันที่ 30 ธันวาคม พ.ศ. 2529 เขตวิสุงคามสีมา กว้าง 10 เมตร ยาว 18 เมตร

อาคารเสนาสนะ ได้แก่ อุโบสถ กว้าง 6.80 เมตร ยาว 15 เมตร สร้างเมื่อ พ.ศ. 2529 เป็นอาคารคอนกรีตเสริมเหล็ก ศาลาการเปรียญ กว้าง 20 เมตร ยาว 40 เมตร สร้างเมื่อ พ.ศ. 2539 เป็นอาคารคอนกรีตเสริมเหล็ก กุฏิสงฆ์ จำนวน 7 หลัง เป็นอาคารคอนกรีตเสริมเหล็ก ภายในวัดมี *หลวงพ่อดำ* พระประธานองค์แรกของวัดบ้านโคก ประดิษฐานอยู่ในศาลาใหญ่

## อ้างอิง

บ้านโคก
วัดเชิงท่า (จังหวัดปทุมธานี)

**วัดเชิงท่า** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งตะวันตกของแม่น้ำเจ้าพระยา ในหมู่ที่ 3 บ้านคาง ตำบลบางกระบือ อำเภอสามโคก จังหวัดปทุมธานี

วัดเชิงท่าสร้างขึ้นเมื่อ พ.ศ. 2300 เดิมมีชื่อว่า **วัดตีนท่า** เป็นวัดที่ย้ายมาจาก **วัดมหิงสาราม** ในสมัยที่หลวงตาเป็ดเป็นเจ้าอาวาส (ตรงกับสมัยพระบาทสมเด็จพระนั่งเกล้าเจ้าอยู่หัว) เพื่อความสะดวกแก่การคมนาคมเพราะใกล้แม่น้ำเจ้าพระยา ต่อมาเรียกชื่อใหม่ว่า "วัดเชิงท่า" ได้รับพระราชทานวิสุงคามสีมาเมื่อวันที่ 14 เมษายน พ.ศ. 2410

เนื่องจากวัดเชิงท่าตั้งอยู่ในพื้นที่ราบลุ่มริมฝั่งแม่น้ำเจ้าพระยา นับแต่อดีตในฤดูน้ำหลากน้ำจัด อีกทั้งเมื่อเกิดเหตุน้ำท่วมใหญ่ พ.ศ. 2554 ส่งผลให้อาคารเสนาสนะจำนวนมากได้รับความเสียหาย พระปลัดสามารถ อุตตโร เจ้าอาวาส จึงได้ร่วมแรงร่วมใจกับญาติโยมทั้งในและนอกพื้นที่ค่อย ๆ บูรณปฏิสังขรณ์วัดมาอย่างต่อเนื่อง 

ปูชนียวัตถุและโบราณวัตถุสำคัญของวัดได้แก่ พระประธานในโบสถ์ศิลปะรัตนโกสินทร์ ใบเสมาหินแกรนิตบนยอดกุฏิศิลปะรัตนโกสินทร์ และตู้ขาหมูลายกำมะลอสมัยรัตนโกสินทร์ซึ่งเป็นตู้บรรจุพระธรรม

## อ้างอิง

เชิงท่า
วัดนางตะเคียน

**วัดนางตะเคียน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองแม่กลอง ในตำบลคลองเขิน อำเภอเมืองสมุทรสงคราม จังหวัดสมุทรสงคราม  

วัดนางตะเคียน เดิมชื่อ **วัดเทพธาราม** แต่ชาวบ้านเรียกวัดนางตะเคียน เป็นวัดโบราณ สมัยกรุงศรีอยุธยา ไม่ทราบใครเป็นผู้สร้าง ชือของวัดตั้งพ้องกับชื่อของคลองนางตะเคียนที่ไปออกคลองท่าคา อัมพวา หรือที่สร้างวัดมีต้นตะเคียนอยู่คู่หนึ่ง ปัจจุบันนี้ตายแล้ว จึงชื่อวัดตามต้นไม้ที่มีอยู่ก็ได้ 

อุโบสถก่ออิฐถือปูน หลังคาเครื่องไม้มุงกระเบื้องลดชั้น ภายในประดิษฐานพระประธานในพระอุโบสถ เป็นพระพุทธรูปปางมารวิชัย ทำด้วยปูนปั้นลงรักปิดทอง หน้าตักกว้าง 2 เมตร สูงถึงพระโมลี 2 เมตรครึ่ง เจดีย์มุมก่ออิฐถือปูน ฐานเจดีย์เป็นฐานสิงห์ซ้อนกัน 3 ชั้น ศาลาท่าน้ำอาคารไม้หลังคาเครื่องไม้มุงกระเบื้องสี และมีมณฑปจัตุรมุขเป็นของเก่าโบราณ ผุพังทรุดโทรม มิได้รับการปฏิสังขรณ์

ปูชนียวัตถุ ได้แก่ ชิ้นส่วนพระพุทธรูปหินทรายแดงประทับนั่งขัดสมาธิราบ ไม่มีพระเศียร พระกรและพระหัตถ์ พระชงค์และพระบาทชำรุดศิลปะอยุธยาตอนปลาย หินหีบน้ำอ้อยทำจากหินแกรนิต ลักษณะเป็นหินทรงกระบอกสองก้อน ตรงกลางเจาะรูกลม ส่วนล่างเจาะเป็นร่องสำหรับใส่เดือยไม้ มีฐานสี่เหลี่ยมรองรับ หลวงพ่อเณรเป็นพระพุทธรูปปางห้ามสมุทร สูง 74 นิ้ว หล่อด้วย
ทองเหลืองคล้ายสมัยอยุธยาประดิษฐานอยู่ในวิหาร ระฆังหล่อด้วยทองเหลืองลงหิน เส้นผ่าศูนย์กลาง 16 นิ้ว สูง 27 นิ้วครึ่ง ธรรมาสน์รูปหกเหลี่ยม ได้รับพระราชทานสมัยหลวงปู่จ้อย (เล็ก) เป็นเจ้าอาวาส

## อ้างอิง

หมวดหมู่:โบราณสถานในจังหวัดสมุทรสงคราม
นางตะเคียน
อันโตนิโอ เซร์เมญโญ

**อันโตนิโอ เซร์เมญโญ** () นักมวยสากลอดีตแชมป์โลก WBA 2 รุ่น ชาวเวเนซุเอลา มีชื่อจริงว่า **อันโตนิโอ โฮเซ เบร์ดู เซร์มัก** ()

## เกียรติประวัติ
*แชมป์ WBA Fedelatin รุ่นจูเนียร์เฟเธอร์เวท
**ชิง, 21 สิงหาคม 2536 ชนะทีเคโอ รามอน กุซมัน () ยก 4 ที่ การากัส, ประเทศเวเนซุเอลา
*แชมปโลก WBA รุ่นจูเนียร์เฟเธอร์เวท
**ชิง, 13 พฤษภาคม 2538 ชนะคะแนน วิลเฟรโด บัซเกซ () ที่ บายามอน, ปวยร์โตรีโก
**ป้องกันครั้งที่ 1, 26 พฤศจิกายน​2538 ชนะคะแนน เฮซุส ซาลูด () มาราไก, ประเทศเวเนซุเอลา
**ป้องกันครั้งที่ 2, 23 มีนาคม 2539 ชนะคะแนน โยเบร์ โอร์เตกา () ที่ ไมแอมี, สหรัฐ
**ป้องกันครั้งที่ 3, 9 พฤศจิกายน​ 2539 ชนะอาร์ทีดี เอดดิ ซาเอนซ์ () ยก 5 ที่ ลาสเวกัส, สหรัฐ
**ป้องกันครั้งที่ 4, 21 ธันวาคม 2539 ชนะคะแนน ยูอิจิ คาไซ () ที่ ลาสเวกัส, สหรัฐ
**ป้องกันครั้งที่ 5, 10 พฤษภาคม 2540 ชนะคะแนน อังเฆล ชาโกน () ที่ ไมแอมี, สหรัฐ
**ป้องกันครั้งที่ 6, 26 กรกฎาคม 2540 ชนะทีเคโอ ยูอิจิ คาไซ () ยก 12 ที่ โยโกฮามะ, ประเทศญี่ปุ่น
**ป้องกันครั้งที่ 7, 27 กันยายน 2540 ชนะคะแนน โฆเซ โรฮัส () ที่ การากัส, ประเทศเวเนซุเอลา
**สละแชมป์      
*แชมป์โลก WBA รุ่นเฟเธอร์เวท
**ชิง, 3 ตุลาคม 2541 ชนะน็อก เฆนาโร ริโอส () ยก 4 ที่ การากัส, ประเทศเวเนซุเอลา
**ป้องกันครั้งที่ 1, 5 กุมภาพันธ์ 2542 ชนะน็อก เอดดิ ซาเอนซ์ () ยก 2 ที่ ไมแอมี, สหรัฐ
**เสียแชมป์, 29 พฤษภาคม 2542 แพ้คะแนน เฟรดดี นอร์วูด () ที่ ซานฮวน, ปวยร์โตรีโก
*แชมป์เฉพาะกาล WBA รุ่นซูเปอร์แบนตัมเวท
**ชิง, 9 ตุลาคม 2542 ชนะคะแนน โยเบร์ โอร์เตกา () ที่ การากัส, ประเทศเวเนซุเอลา
**สละแชมป์
*แชมป์ WBA Fedebol รุ่นซูเปอร์เฟเธอร์เวท 
**ชิง, 11 พฤษภาคม 2545 ชนะทีเคโอ ชาเมียร์ เรเยส () ยก 10 ที่ ซานฮวน, ปวยร์โตรีโก
**สละแชมป์
*แชมป์ WBA Fedelatin รุ่นซูเปอร์เฟเธอร์เวท (สมัยที่ 2) 
**ชิง, 31 กรกฎาคม​ 2547 ชนะน็อก เอเบรต์ โมเรโน () ยก 3 ที่ การากัส, ประเทศเวเนซุเอลา
**เสียแชมป์, 2 กันยายน 2549 แพ้อาร์ทีดี ซานโตส เบนาบิเดส () ยก 4 ที่ มานากัว, ประเทศนิการากัว
*เคยชิงแชมป์ต่อไปนี้แต่ไม่สำเร็จ
**ชิงแชมป์โลก WBA รุ่นเฟเธอร์เวท (ที่ว่าง), 3 เมษายน 2541 แพ้คะแนน เฟรดดี นอร์วูด () ที่ ซานฮวน, ​ ปวยร์โตรีโก
**ชิงแชมป์ WBA Fedebol รุ่นเฟเธอร์เวท, 16 มิถุนายน 2544 แพ้คะแนน อาร์มันโด กอร์โดบา () ที่ ปานามาซิตี, ประเทศปานามา

## อ้างอิง

 
## แหล่งข้อมูลอื่น
*วิดีโอการชกของ อันโตนิโอ เซร์เมญโญ

หมวดหมู่:แชมป์โลก WBA
หมวดหมู่:นักมวยสากลชาวเวเนซุเอลา
หมวดหมู่:บุคคลจากรัฐมิรันดา
หมวดหมู่:เสียชีวิตจากอาวุธปืน
วัดศรีดอนชัย (จังหวัดแม่ฮ่องสอน)

**วัดศรีดอนชัย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงเหนือ อำเภอปาย จังหวัดแม่ฮ่องสอน มีเนื้อที่ 11 ไร่ 2 งาน 40 ตารางวา

## ประวัติ
ตามประวัติพงศาวดารกล่าวว่าเป็นวัดแรกของเมืองปาย (อำเภอปาย) โดยสร้างขึ้นเมื่อ พ.ศ. 1855 โดยพะก่าหม่องซอได้นำทัพพม่ามาตั้งที่บ้านดอนแห่งนี้ และได้สร้างวัดขึ้นในชื่อว่า **วัดดอนจองใหม่** (หรือวัดใหญ่) โดยการสร้างครั้งแรกนั้นได้สร้างกุฎิ (หรือจองแบบไทใหญ่) ให้เป็นที่บำเพ็ญกุศลของเหล่าทัพและประชาชนในสมัยนั้น โดยได้นิมนต์พระพม่า ไทใหญ่ จากแสนหวี หนองฮี เมื่องปั่น ลางเคอ เมืองนาย มาจำพรรษาอบรมชาวบ้านและกองทัพในสมัยนั้น

ต่อมา พ.ศ. 2020 พระเจ้าติโลกราชมีพระราชบัญชาให้เจ้ามหาศรีไจยาหรือเจ้าศรีไจย์ ซึ่งเป็นราชบุตรของพระเจ้าเสนะภู นำช้างพลายเผือก 2 เชือก ชื่อช้างพลายเผือกเฒ่ามงคล และช้างพลายแก้วมงคล พร้อมเหล่าเสนาทหารยกทัพมา เพื่อมาตีเมืองแห่งนี้จากพะก่ากั่นนะและพะก่าส่างกงและได้รับชัยชนะจากการรบในครั้งนั้น และได้สั่งให้เผาวัดวาจนมอดไหม้ไปสิ้น

พระเจ้าติโลกราช ได้สถาปนาพระนามใหม่ให้เจ้าศรีใจยาว่า เจ้าชัยสงคราม ให้ดูแลปกครองเมืองปายสืบต่อไป และได้สร้างวัดโดยการสร้างขึ้นใหม่ เมื่อ พ.ศ. 2021 โดยได้ก่อสร้างวิหาร กำแพง กุฏิ และเสนาสนะอื่น ๆ และขุดสร้างกำแพงเมือง ประตูเมือง และอัญเชิญอาราธนาพระพุทธสิหิงค์ (พระสิงห์ปาย) จากเมืองนพบุรีศรีนครพิงค์เชียงใหม่มาประดิษฐาน  รวมทั้งได้อาราธนาพระวชิรปัญญามหาเถร วัดมหาโพธาราม (เจ็ดยอด) จังหวัดเชียงใหม่ และพระภิกษุมหาเถระจากเมืองพะเยา จังหวัดเชียงราย อีก 5 รูป จำพรรษาอบรมศีลธรรมให้กับชาวบ้าน โดยได้ตั้งชื่อวัดใหม่ว่า **วัดศรีดอนไชย** (ต่อมาเขียนเป็น "วัดศรีดอนชัย" ตามสมัยใหม่)

ในปี พ.ศ. 2124 สมเด็จพระนเรศวรมหาราช เสด็จมาฝึกคุมทหารที่เมืองปาย และเสด็จมานมัสการพระพุทธสิหิงค์ (พระสิงห์ปาย) ประทับแรมที่ปราสาทหอคำเจ้าฟ้าคุ้มเจ้าหลวงเมืองปายแห่งนี้ด้วย เมื่อ พ.ศ. 2158 เจ้าแม่สุนันทาได้เข้ามาปกครองเมือปาย และได้บูรณะซ่อมแซมวัดศรีดอนชัยและปราสาทหอคำที่เจ้าฟ้าที่ถูกพม่าเผาบาง ยังได้อาราธนาพระภิกษุจากเวียงเชียงใหม่จำพรรษา

จากข้อมูลของกรมการศาสนาระบุว่าตั้งวัดเมื่อ พ.ศ. 2392 ได้รับพระราชทานวิสุงคามสีมาเมื่อวันที่ 2 กันยายน พ.ศ. 2480

## อ้างอิง

ศรีดอนชัย